राइजिंग कश्मीर अखबार के संपादक शुजात चौधरी और भारतीय सेना के जवान औरंगजेब की इस दौरान आतंकियों ने हत्या कर दी। वहीं पाकिस्तान की तरफ से हुई गोलीबारी में बीएसएफ के 4 जवान भी शहीद हो गए। यही वजह रही कि ईद के अगले ही दिन रविवार को सरकार ने सीजफायर खत्म करने का ऐलान कर दिया। सीजफायर के बाद की कश्मीर की स्थिति पर भी आज की बैठक में समीक्षा हुई। इसके अलावा आगामी अमरनाथ यात्रा भी भाजपा अध्यक्ष की बैठक में अहम मुद्दा रहा। दरअसल भाजपा मौजूदा स्थिति को देखते हुए अमरनाथ यात्रा को शांतिपूर्वक संपन्न कराने पर ध्यान दे रही है। वहीं खबरें आयी हैं कि आतंकी इस बार अमरनाथ यात्रा के दौरान बड़ा हमला कर सकते हैं।